CELEX: 22019D0558
Language: mt
Date: 2019-03-20 00:00:00
Title: Id-Deċiżjoni Nru 65/2018 tal-Kumitat Konġunt stabbilit skont il-Ftehim ta' Għarfien Reċiproku bejn il-Komunità Ewropea u l-Istati Uniti tal-Amerka tal-20 ta' Marzu 2019 relatata mal-elenkar ta' korpi ta' valutazzjoni tal-konformità skont l-anness settorjali dwar it-tagħmir tat-telekomunikazzjoni u l-anness settorjali dwar il-kompatibbiltà elettromanjetika [2019/558]

8.4.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 97/13
            
         
      ID-DEĊIŻJONI Nru 65/2018 TAL-KUMITAT KONĠUNT STABBILIT SKONT IL-FTEHIM TA' GĦARFIEN REĊIPROKU BEJN IL-KOMUNITÀ EWROPEA U L-ISTATI UNITI TAL-AMERKA
      tal-20 ta' Marzu 2019
      relatata mal-elenkar ta' korpi ta' valutazzjoni tal-konformità skont l-anness settorjali dwar it-tagħmir tat-telekomunikazzjoni u l-anness settorjali dwar il-kompatibbiltà elettromanjetika [2019/558]
      IL-KUMITAT KONĠUNT,
      Wara li kkunsidra l-Ftehim ta' Għarfien Reċiproku bejn il-Komunità Ewropea u l-Istati Uniti tal-Amerka u b'mod partikolari l-Artikoli 7 u 14;
      Billi l-Kumitat Konġunt irid jieħu deċiżjoni li jelenka Korp jew Korpi ta' Valutazzjoni tal-Konformità taħt Anness Settorjali,
      IDDEĊIEDA KIF ĠEJ:
      
                  1.
               
               
                  Il-Korp ta' Valutazzjoni tal-Konformità fl-Hemża A qed jiżdied mal-lista ta' Korpi għall-Valutazzjoni tal-Konformità fil-kolonna “Aċċess tal-Istati Uniti għas-suq tal-KE” fit-Taqsima V tal-Anness Settorjali dwar it-Tagħmir tat-Telekomunikazzjoni.
               
            
                  2.
               
               
                  Il-Korp ta' Valutazzjoni tal-Konformità fl-Hemża B qed jiżdied mal-lista ta' Korpi ta' Valutazzjoni tal-Konformità fil-kolonna “Aċċess tal-Istati Uniti għas-suq tal-KE” fit-Taqsima V tal-Anness Settorjali dwar il-Kompatibbiltà Elettromanjetika.
               
            
                  3.
               
               
                  Il-kamp ta' applikazzjoni speċifiku tal-elenkar, fir-rigward ta' prodotti u proċeduri ta' valutazzjoni tal-konformità, tal-Korp ta' Valutazzjoni tal-Konformità indikat fl-Hemża A u fl-Hemża B ġie miftiehem mill-Partijiet u se jinżamm minnhom.
               
            
         Din id-Deċiżjoni, magħmula f'żewġ kopji, għandha tiġi ffirmata minn rappreżentanti tal-Kumitat Konġunt li huma awtorizzati biex joperaw f'isem il-Partijiet għall-finijiet tal-emendar tal-Ftehim. Din id-Deċiżjoni għandha tkun effettiva mid-data li fiha tkun saret l-aħħar waħda minn dawn il-firem.
         
            
               F'isem l-Istati Uniti tal-Amerka
            
            James C. SANFORD
            Iffirmata f'Washington, fil-21 ta' Frar 2019
         
         
            
               F'isem l-Unjoni Ewropea
            
            Ignacio IRUARRIZAGA
            Iffirmata fi Brussell, fl-20 ta' Marzu 2019
         
      
   
   
      
         HEMŻA A
         
            Korp ta' Valutazzjoni tal-Konformità tal-Istati Uniti miżjud mal-lista ta' Korpi għall-Valutazzjoni tal-Konformità fil-kolonna “Aċċess tal-Istati Uniti għas-suq tal-KE” fit-Taqsima V tal-Anness Settorjali dwar it-Tagħmir tat-Telekomunikazzjoni
         
         
                     
                                 PCTEST Engineering Laboratory, Inc.
                              
                           
                                 7185 Oakland Mills Road
                              
                           
                                 Columbia, Maryland 21046
                              
                           
                                 United States
                              
                           
               
   
   
      
         HEMŻA B
         
            Korp ta' Valutazzjoni tal-Konformità tal-Istati Uniti miżjud mal-lista ta' Korpi ta' Valutazzjoni tal-Konformità fil-kolonna “Aċċess tal-Istati Uniti għas-suq tal-KE” fit-Taqsima V tal-Anness Settorjali dwar il-Kompatibbiltà Elettromanjetika
         
         
                     
                                 PCTEST Engineering Laboratory, Inc.
                              
                           
                                 7185 Oakland Mills Road
                              
                           
                                 Columbia, Maryland 21046
                              
                           
                                 United States